แนวโน้ม SET เช้าปรับฐาน หลังราคาน้ำมันร่วง – แรงขาย DELTA กดดัน
แนวโน้ม “ดัชนี” เช้าปรับฐานแม้ตลาดทั่วโลกปรับขึ้น รับราคาน้ำมันร่วงกดดันหุ้นพลังงาน รวมถึงแรงขายจากหุ้น DELTA มีสภาพคล่องไม่มากนัก พร้อมให้แนวรับที่ 1,668 จุด และ 1,664 จุด แนวต้าน 1,680-1,685 จุด
แนวโน้ม “ดัชนี” เช้าปรับฐานแม้ตลาดทั่วโลกปรับขึ้น รับราคาน้ำมันร่วงกดดันหุ้นพลังงาน รวมถึงแรงขายจากหุ้น DELTA มีสภาพคล่องไม่มากนัก พร้อมให้แนวรับที่ 1,668 จุด และ 1,664 จุด แนวต้าน 1,680-1,685 จุด
5 ม.ค. 2566

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า แม้ว่าตลาดหุ้นทั่วโลกจะปรับตัวเพิ่มขึ้นได้หลังจากธนาคารกลางสหรัฐ (เฟด) ส่งสัญญาณชะลออัตราการปรับขึ้นดอกเบี้ย เพื่อลดความเสี่ยงที่จะมีต่อการเติบโตของเศรษฐกิจ ส่งผลให้นักลงทุนคลายความกังวลลงบ้าง
อย่างไรก็ตามตลาดหุ้นไทยวันนี้มีโอกาสที่จะปรับฐานต่อเนื่องจากวานนี้ โดยได้รับแรงขายจากหุ้น DELTA ที่มีสภาพคล่องไม่มากนัก และ เป็นหุ้นที่มีมาร์เก็ตแคปอันดับ 1 ของตลาด ขณะที่ราคาน้ำมันปรับตัวลดลงมารวม 2 วันกว่า 9.5% ยังจะเป็นแรงกดดันต่อเนื่องในกลุ่มโรงกลั่นและน้ำมัน ในขณะเดียวกันตลาดหุ้นไทยปรับตัวขึ้นมาอยู่ในช่วงของ Overbought แล้ว
พร้อมให้แนวรับที่ 1,668 จุด และ 1,664 จุด แนวต้าน 1,680-1,685 จุด
 